Protokoll fra sentralstyremøte 07/21

Norges Blindeforbunds Ungdom

Mandag 09 august

Møtet foregikk på zoom

**Tilstede:**

Magnus Kroken

Lena Gimse

Silje Solvang

Isabel Engan

Christian Thon

Ida Sødahl Utne (1. vara)

Ingvild Bye (2. vara)

Lena Gimse trakk seg fra sentralstyret etter behandlingen av sak 079/21, og deltok ikke i behandlingen av sak 080/21 eller 081/21

Innholdsfortegnelse

[SAK 77/21 Innstilling til vedtektsendringsforslag 2](#_Toc81376159)

[SAK 78/21 Innsendt sak fra NBfU sentralstyre til Landsmøte 2](#_Toc81376160)

[SAK 79/21 Innsendt sak fra Kristoffer Lium 3](#_Toc81376161)

[SAK 80/21 Valg av nytt Sentralstyremedlem til arbeidsutvalget til Norges Blindeforbunds Ungdom 4](#_Toc81376162)

[SAK 81/21 Resolusjon om medlemsmøte 5](#_Toc81376163)

# SAK 77/21 Innstilling til vedtektsendringsforslag

Sentralstyrets innstilling til vedtektsendringsforslagene ble behandlet i januar/februar. Etter det ekstraordinære Landsmøtet i mars er ikke innstilling til vedtektsendringsforslag behandlet på nytt i Sentralstyret. Det vil si at nyvalgt leder Magnus Kroken og 2. vara Ingvild Bye ikke var med da Sentralstyret skrev innstilling til vedtektsendringsforslagene

**Vedtak:** Tas til orientering

# SAK 78/21 Innsendt sak fra NBfU sentralstyre til Landsmøte

Norges Blindeforbund skal på sitt landsmøte 23.-26. september behandle et forslag om endring av sine vedtekter som påvirker NBfU. Forslaget går ut på at et av medlemmene i Norges Blindeforbunds Sentralstyre skal være en representant for NBfU, og velges av NBfUs landsmøte. Representantens vara skal også velges av NBfUs Landsmøte.

Forslaget er sendt inn av Norges Blindeforbunds vedtektsutvalg, og de begrunner forslaget sitt slik:

«I dag kan det være utfordrende å bli valgt inn i sentralstyret som ung. Utvalget mener det er viktig at også ungdom og unge voksne er representert i sentralstyret. NBfU aktiviserer og skolerer mange synshemmede ungdommer og har et godt grunnlag for å velge en dyktig ungdomsrepresentant. Det er viktig at ungdommen selv velger sin representant da de selv er best i stand til å velge den beste kandidaten. Dette vil dessuten kunne bidra til et enda tettere samarbeid mellom Blindeforbundet og NBfU.»

Dersom landsmøtet i Norges Blindeforbund vedtar endringen, må representanten velges av NBfUs landsmøte. NBfUs landsmøte må ta stilling til om NBfU skal velge en representant til Norges Blindeforbunds sentralstyre, og hvis ja, velge representanten med varamedlem.

NBfUs sentralstyre ønsker et tettere samarbeid og mulighet til å delta i Norges Blindeforbunds sentralstyre velkommen.

**Sentralstyrets innstilling:** Landsmøte vedtar å velge en representant med personlig vara til Norges Blindeforbunds sentralstyre. Representanten trer inn så lenge Norges Blindeforbunds Landsmøte vedtar endringen. Representanten med vara velges for to år, og fungerer dermed i én landsmøteperiode i Norges Blindeforbund

#

# SAK 79/21 Innsendt sak fra Kristoffer Lium

Kristoffer Lium sendte 24. juli inn en sak til Landsmøtet. Saken gikk ut på en redegjørelse og spørsmålsrunde ifm. prosessen rundt mistillitsforslaget
mot tidligere styreleder Kristoffer Lium.

Styret tok en diskusjon på om saken skal tas opp på Landsmøtet eller ikke. Saken ble sendt inn en dag for sent, ifølge vedtektene våre i tillegg til at mye av informasjonen rundt mistillitsforslaget er taushetsbelagt, noe som gjør at mye ikke kan tas opp på et Landsmøte.

Styret tok først en diskusjon på om saken skal tas med i sakspapirene. Det ble foretatt votering.

Stemmeberettigede som ønsker at saken skal tas med i saksdokumentene: Magnus Lyngstad Kroken, Silje Solvang og Christian Thon

Stemmeberettigede som ikke ønsker at saken skal med i saksdokumentene: Lena Gimse og Isabel Engan. Den innsendte saken blir tatt med i saksdokumentene.

Videre ble det tatt en diskusjon på om saken skal innstilles på at den skal behandles eller ikke på Landsmøtet.

Stemmeberettigede som ønsker at saken behandles uten spørsmålsrunde: Christian Thon

Stemmeberettigede som ikke ønsker at saken behandles, men kun blir stående i saksdokumentene: Magnus Lyngstad Kroken, Lena Gimse, Silje Solvang og Isabel Engan.

**Vedtak**: Den innsendte saken fra Kristoffer Lium vil bli sendt ut sammen med saksdokumentene med en innstilling fra Sentralstyret om at saken ikke behandles i Landsmøtesalen.

Basert på utfallet av saken valgte nestleder Lena Gimse å trekke seg fra sentralstyret med umiddelbar virkning

# SAK 80/21 Valg av nytt Sentralstyremedlem til arbeidsutvalget til Norges Blindeforbunds Ungdom

Nestleder, og en plass i arbeidsutvalget, må suppleres. Sentralstyret innstiller på Isabel Engan som nytt arbeidsutvalg-medlem.

**Vedtak**: Isabel Engan velges som nytt arbeidsutvalgsmedlem

# SAK 81/21 Resolusjon om medlemsmøte

På grunn av pandemien har prøveordningen som var planlagt for 2020
heller ikke latt seg gjennomføre på landsmøtet 2021. Fordi den
opprinnelige prøveordningen ikke har latt seg gjennomføre i 2021 har
sentralstyret lagt til rette for at medlemmer kan delta digitalt på
landsmøtet 2021. Sentralstyret foreslår likevel å utsette behandlingen
enda ett år, for å gi mulighet for å prøve den opprinnelige prøveordningen.

**Vedtak**: Sentralstyret innstiller på å utsette prøveordningen med medlemsmøte til Landsmøtet 2022, og dermed også voteringen om dette er noe vi ønsker å gå inn for som en fast løsning for NBfU